ஐந்து முறை க்ராண்ட் ஸ்லாம் வெற்றியாளரான ரஷ்யாவின் மரியா ஷரபோவா, ஊக்க மருந்து பயன்படுத்திய காரணத்தால், 15 மாதங்கள் டென்னிஸ் விளையாடத் தடைசெய்யப்பட்டார். கடந்த ஏப்ரல் மாதம், அவர் சர்வதேச டென்னிஸ் அரங்கில் மீண்டும் விளையாட ஆரம்பித்தார். ஆனால் 15 மாத இடைவெளி, அவரது ஆட்டத்தை மிகவும் பாதித்தது. பல டென்னிஸ் ஓபன்களில், ஆரம்ப சுற்றுகளிலேயே வெளியேறியது உலகம் முழுவதும் இருக்கும் அவரது ரசிகர்களுக்குப் பெரும் அதிர்ச்சி கொடுத்துள்ளது. அவரது டென்னிஸ் சகாப்தம் முடிவுக்கு வந்துவிட்டது என்று பலரால் ஆரூடம் கூறப்படும் நிலையில், 'நான் திரும்ப வருவேன்னு சொல்லு' என்று பஞ்ச் கொடுத்துள்ளார் ஷரபோவா.